Nia Roberts

Actores Gymreig yw **Nia Roberts** sy'n adnabyddus am ei rhannu mewn dramau megis Solomon a Gaenor, Y Pris a Bang.

## **Bywyd cynnar**

Ganwyd Roberts yn Aberhonddu, Powys, yr ifancaf o dair merch. Cymraeg yw ei mamiaith a fe aeth i ysgol gynradd Gymraeg Ysgol y Bannau rhwng 1975 a 1983.

 Roedd ei theulu'n aelodau gweithgar o grŵp drama amatur Theatr Fach Aberhonddu a fe dechreuodd actio yn saith mlwydd oed. Pum mlynedd yn ddiweddarach cafodd ei rhan gyntaf ar deledu fel y brif ferch yn *"The Farm"*, drama *Jackanory*30 munud ar gyfer BBC1.

Ar ôl cael deg TGAU a thri lefel A, ymunodd â Theatr Cenedlaethol Ieuenctid Cymru. Astudiodd actio ym Mhrifysgol Birmingham, lle cafodd radd gyda rhagoriaeth.

## **Gyrfa**

Daeth cyfle mawr Roberts yn 1998 pan gafodd ran yn y ffilm Solomon a Gaenor gyda Ioan Gruffudd. Cyfarwyddwyd y ffilm gan Paul Morrison. Aeth i'r clyweliad yn gwisgo sgidiau heicio a hen siwmper ddi-siâp oedd lawr i'w phengliniau, wedi treulio dau fis ar daith yn Ne America. Gyda deialog yn Gymraeg ac Iddew-Almaeneg, enillodd wobr y Ffilm Orau yng Ngŵyl Ffilm Verona 2000 a fe'i enwebwyd ar gyfer Ffilm Iaith Estron Gorau yng Nghwobrau'r Academi 2000.

Yn Gymraeg, fe aeth ymlaen i actio yn Fondue, Rhyw a Deinosors, Y Palmant Aur, Glan Hafren a'r opera sebon Pobol y Cwm. Yn 2007 fe chwaraeodd ran Kirsti O'Shea yn y ddrama gangster Y Pris.

Yn gynnar yn ei gyrfa ymddangosodd Roberts sawl ar rhaglen deledu Prydeinig, yn cynnwys cyfresi gomedi *Dr. Terrible's House of Horrible*, y ddrama *Border Café* a sawl ymddangosiad un pennod yng nghyfresi Prydeinig fel *The Bill* and *Casualty*.

Serennodd Roberts mewn dwy ffilm wedi eu cyfarwyddo gan ei gŵr, *Snow Cake* yn 2006, drama yn edrych ar y gyfeillgarwch rhwng menyw gydag awtistiaeth gallu uchel a dyn yn dioddef trawma ar ôl damwain car angeuol, a Patagonia yn 2009, drama wedi ei gosod yn Y Wladfa, Yr Ariannin. Hefyd yn 2009 serennodd Roberts yn y ddrama ysbyty *Crash!* fel y cofrestrydd Mary Finch. Comisinywyd y ddrama gan BBC Wales ac fe'i cynhyrchwyd gan Tony Jordan.

Yn 2010, roedd yn seren wadd yn stori dwy ran *The Hungry Earth/Cold Blood* ym mhumed cyfres Doctor Who. Dilynwyd hyn gan fwy o gynhyrchiadau sgrîn fawr, yn chwarae Hattie Dalton yn y ffilm *Third Star* (2010) a rhan Katie yn ffilm *The Facility* (2012) gan ffilmiau Vertigo, ffilm arswyd atmosfferig, cyllid-isel am wirfoddolwyr yn ymladd am eu bywyd ar ôl i brawf cyffuriau fynd o'i le.

Yn 2013 ymunodd a gast y gyfres Teulu ar gyfer y gyfres olaf.

Yn 2014 fe ymddangos ym mhedwerydd stori gyfres Y Gwyll, y cynhyrchiad dwyieithog a ddarlledwyd yn Saesneg fel *Hinterland*.

Yn 2019 ymddangosodd yn nghyfres Netflix, The Crown mewn pennod yn dilyn y tywosog Charles wrth iddo gael gwersi Cymraeg yn brifysgol Aberystwyth. Roedd y bennod yn cynnwys cymysgedd o Saesneg a Chymraeg a roedd cymeriad Nia yn defnyddio'r ddwy iaith.

## **Bywyd personol**

Mae'n briod a'r cyfarwyddwr Marc Evans ac mae'r cwpl yn byw yng Nghaerdydd; mae ganddynt ferch o'r enw Edith.

## **Cyfeiriadau**

1. ↑ https://www.imdb.com/name/nm0731457/
2. ↑ https://www.bbc.co.uk/wales/arts/sites/nia-roberts/
3. ↑ https://www.popoptiq.com/trailer-new-found-footage-film-guinea-pigs/
4. ↑ https://www.walesonline.co.uk/lifestyle/showbiz/actress-nia-roberts-prepares-new-2496697
5. ↑ https://www.bbc.co.uk/news/uk-wales-50548964
6. ↑ https://www.walesonline.co.uk/lifestyle/showbiz/having-children-doesnt-stop-you-2101180